Nettsider som funker: dagskurs i universell utforming - Nyheter - MediaLT
Nettsider som funker: dagskurs i universell utforming
På kurset møter du Morten Tollefsen og Trond Ausland, som er Norges fremste eksperter og foredragsholdere på feltet web og universell utforming. Tollefsen er selv blind, og kombinerer sin fagkunnskap med praktisk forståelse av hvordan funksjonshemmede bruker teknologi. Ønsker du samtidig en eksperttest, får du en julerabatt på ekssperttesten som i praksis gjør at kurset blir gratis.
Skrevet av: Magne Lunde - 17.11.2014
Forskriften til Diskriminerings- og Tilgjengelighetsloven trådte i kraft 1. juli. I forskriften defineres det hva som kreves for nettsteder. Kurset hjelper deg til å møte kravene, og gir deg den starthjelpen du trenger. Feiler du, kan du bli bøtelagt.
Flere og mer fornøyde brukere
Statistikk viser at hver sjette nordmann har en funksjonshemning. Microsoft har gjennomført undersøkelser som viser at en av to trenger tilgjengelighetsfunksjonaliteten i Windows.
Målet for dagen er derfor at du skal skjønne hvor spennende og nyttig det er å tenke på "alle" - det vil gi deg flere og mer fornøyde brukere.
Tidligere deltakere sier at det er inspirerende at flere av demonstrasjonene gjøres av funksjonshemmede. I tillegg får du kunnskap om nyttige verktøy og retningslinjer og helt konkrete råd om hva du bør tenke på for at informasjon og tjenester skal kunne brukes av for eksempel blinde, bevegelseshemmede og mennesker med lese- og skrivevansker!
Kurset er laget for å være nyttig for alle som jobber med web:
Påmeldingsfrist: 3. desember. Maksimalt antall deltakere er 15. Påmeldingen stenges når kurset er fulltegnet. Vær derfor rask med å melde deg på.
Meld deg på kurset den 10. desember.
Pris: 3450 (eks. mva).
I prisen inngår boken Web og universell utforming.
Ønsker du å få testet om et nettsted oppfyller kravene til universell utforming, har vi gleden av å gi en spesiell julebonus. En rabatt på eksperttesten som gjør at kurset i praksis blir gratis. Ved påmelding av en person, får du 10 prosent rabatt på eksperttesten, to personer fra samme sted gir 20 prosent rabatt, tre personer gir 30 prosent rabatt, 4 personer gir 40 prosent rabatt og fem eller flere fra samme sted gir 50 prosent rabatt. Dessuten blir det denne gangen en ekstra god lunsj (julelunsj).
09.00: Velkommen og praktisk informasjon
09.10: Et lite vindu mot verden
- Slik bruker en svaksynt www
09.35: Verdensveven under fingrene
- Slik bruker en blind www. Praktisk demonstrasjon med skjermleser. For mange er det ekstra vanskelig å skjønne hvordan web brukes med syntetisk tale og punktskrift (blindeskrift). Denne demonstrasjonen er nyttig for alle som ikke vet hvordan en skjermleser brukes og hvordan nettsider presenteres for sterkt synshemmede.
10.25: Gode råd er ikke dyre
- En introduksjon til WCAG (internasjonale retningslinjer for tilgjengelighet).
Hvordan brukes retningslinjene, hvor finnes det enkle forklaringer og hvilke begrensninger er det viktig å kjenne til.